

PROJEKTS uz 31.01.2024.

vēlamais datums izskatīšanai: [AK] 14.02.2024.

domē: 29.02.2024.

sagatavotājs un ziņotājs: Guna Cielava

LĒMUMS

Ādažos, Ādažu novadā

2024. gada 29. februārī **Nr.**«DOKREGNUMURS»

**Par Ādažu novada pašvaldības domes 23.08.2023. lēmuma Nr. 310 “Par nosacītās cenas apstiprināšanu dzīvokļa īpašumam Jūras iela 15-3, Carnikava” atcelšanu**

Ādažu novada pašvaldības (turpmāk – pašvaldība) dome izskatīja [..] (turpmāk – iesniedzējs) 23.01.2024. iesniegumu (reģ. Nr. ĀNP/1-11-1/24/426), kurā izteikts lūgums atlikt iespēju atpirkt dzīvokļa īpašumu Jūras iela 15-3, Carnikava.

Ar Ādažu novada pašvaldības domes 23.08.2023. lēmumu Nr. 310 “Par nosacītās cenas apstiprināšanu dzīvokļa īpašumam Jūras iela 15-3, Carnikava” tika apstiprināta atsavināšanai nodotā pašvaldības dzīvokļa īpašuma Jūras iela 15-3, Carnikava, Carnikavas pag., Ādažu nov., kadastra numurs 8052 900 1077, nosacītā cena.

Publiskas personas mantas atsavināšanas likuma 44.1 panta pirmā daļa noteic, ka atvasinātas publiskas personas lēmējinstitūcija mēneša laikā pēc nosacītās cenas apstiprināšanas nosūta atsavināšanas paziņojumu personai, kurai ir īpašuma pirmpirkuma tiesības.

Pašvaldība 05.09.2023. nosūtīja iesniedzējam atsavināšanas paziņojumu (reģ. Nr. ĀNP/1-12-1/23/1304), ka atsavināšanas tiesība izlietojama līdz 05.01.2024., taču iesniedzējs šobrīd nevēlas īstenot normatīvajos aktos noteiktās tiesības.

Administratīvā procesa likuma 85. panta otrās daļas 1. punkts noteic, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu. Savukārt, šī likuma 85. panta otrās daļas 2. punkts noteic, ka adresātam labvēlīgu tiesisku administratīvo aktu var atcelt, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.

Ņemot vērā speciālajā tiesību aktā noteikto prekluzīvo atsavināšanas tiesības izmantošanas termiņu - četri mēneši, kura laikā tiesību subjekts nav izlietojis tam noteiktās tiesības, tad ir tiesisks pamats lemt par domes 23.08.2023. lēmuma Nr. 310 “Par nosacītās cenas apstiprināšanu dzīvokļa īpašumam Jūras iela 15-3, Carnikava” atcelšanu.

Pamatojoties uz Publiskas personas mantas atsavināšanas likuma 44.1 panta otro daļu, Pašvaldību likuma 10. panta pirmās daļas 16. punktu, 73. panta ceturto daļu, Administratīvā procesa likuma 62. panta otrās daļas 3. punktu, 63. panta pirmās daļas 2. punktu, 65. panta trešo daļu, 85. panta otrās daļas 1.  un 2. punktiem, kā arī Attīstības komitejas 14.02.2024. atzinumu, Ādažu novada pašvaldības dome

**NOLEMJ:**

1. Atcelt Ādažu novada pašvaldības domes 23.08.2023. lēmumu Nr. 310 “Par nosacītās cenas apstiprināšanu dzīvokļa īpašumam Jūras iela 15-3, Carnikava”.
2. Lēmums stājās spēkā ar paziņošanas brīdi adresātam.
3. Pašvaldības Centrālās pārvaldes Administratīvajai nodaļai nosūtīt šī lēmuma norakstu adresātam pa pastu uz viņa deklarētās dzīvesvietas adresi.
4. Lēmumu var pārsūdzēt mēneša laikā no lēmuma spēkā stāšanās dienas, iesniedzot pieteikumu Administratīvās rajona tiesas attiecīgajā tiesu namā, kura darbības teritorijā atrodas pieteicēja deklarētā dzīvesvietas adrese, papildu adrese ([Dzīvesvietas deklarēšanas likuma](http://likumi.lv/ta/id/64328-dzivesvietas-deklaresanas-likums) izpratnē) vai nekustamā īpašuma atrašanās vieta.
5. Pašvaldības izpilddirektora vietniecei organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

Iesniedzējam: nosūtīt pa pastu (ierakstītā sūtījumā) uz viņa deklarētās dzīvesvietas adresi [..]

CKS, JIN, GRN, NĪN, ADN, IDRV - @

*Cielava, 27343916*